ઇન્ટરનેટ પર અત્યારે એક રસપ્રદ ટ્રેન્ડ ચાલી રહ્યો છે. પોતાના સર્ચ એન્જિનની મદદથી વેબજગત પર રાજ કરતા ગૂગલને પોતાની પહોંચથી સંતોષ નથી એટલે એ થોડા થોડા સમયે સોશિયલ મીડિયામાં પોતાનો સિક્કો જમાવવાની કોશિશ કરે છે. ગૂગલ બઝના નિષ્ફળ પ્રયાસ પછી ગૂગલ પ્લસને સારી એવી સફળતા મળતાં ગૂગલને પક્ષે જોર વધ્યું છે. સામે પક્ષે સોશિયલ મીડિયાની જાયન્ટ કંપની ફેસબુક હવે સર્ચના ફિલ્ડમાં પોતાની પહોંચવા વધારવા માગે છે!